**ნასყიდობის ხელშეკრულება**

**ქ. თბილისი [●] , 2022 წელი**

ერთი მხრივ, **შპს „ავიატორ“** (ს/ნ: 405076304, შემდგომში - **„გამყიდველი“** ან/და **„კომპანია“**), წარმოდგენილი მისი დირექტორის არჩილ კახიძის სახით და მეორე მხრივ, [●]“ ( [●], შემდგომში - **„მყიდველი“** ან/და **„გამარჯვებული“**).

შემდგომში ერთად წოდებული - **„მხარეები“** და ცალკ–ცალკე – **„მხარე“**,

**ვინაიდან,** კომპანიის ინიციატივითა და მისი დირექტორის 2022 წლის [●] ბრძანების №[●]-ს საფუძველზე, გამყიდველის საკუთრებაში არსებული საქონლის რეალიზაციის მიზნით ჩატარდა/გაიმართა საქართველოს ფინანსთა სამინისტროს მომსახურების სააგენტოს მიერ ორგანიზებული ელექტრონული აუქციონი - [www.eauction.ge](http://www.eauction.ge) (შემდგომში - **„აუქციონი“**);

**ვინაიდან,** 2022 წლის **[●]** აუქციონში გამარჯვებულად გამოცხადდა მყიდველი;

**ვინაიდან,** მყიდველისთვის ცნობილი და მისაღებიასაქონლის ტექნიკურ-ფაქტობრივი მდგომარეობა და მასთან დაკავშირებული ყველა დეტალი;

**ვინაიდან,** მყიდველი აცხადებს და ადასტურებს გამყიდველის წინაშე, რომ საქონელი სრულად შეესაბამება, აუქციონით, ხელშეკრულებით, მათ შორის მისი დანართი №1-ით გათვალისწინებულ პირობებსა და ხარისხს;

**ვინაიდან,** მყიდველს გადახდილი აქვს ნასყიდობის ღირებულება სრულად აუქციონის პირობების შესაბამისად;

**ამიტომაც,** მხარეები ვდებთ წინამდებარე ნასყიდობის ხელშეკრულებას (შემდგომში - **„ხელშეკრულება“**) შემდეგზე:

1. **ხელშეკრულების საგანი**

* 1. წინამდებარე ხელშეკრულების საგანს წარმოადგენს გამყიდველის მიერ მყიდველისთვის დანართი №1–ით გათვალისწინებული მოძრავი ნივთების/ინვენტარის (შემდგომში - **„საქონელი“**) საკუთრებაში გადაცემა.
	2. მყიდველისთვის ცნობილია, რომ საქონელი არის მეორადი და შესაძლოა გააჩნდეს დეფექტები/ნაკაწრები/დაზიანებები, რასთან დაკავშირებითაც, მყიდველს გამყიდველის წინაშე არ გააჩნია და არც მომავალში გაუჩნდება არანაირი სახის პრეტენზია/მოთხოვნა.
	3. საქონლის დასახელება, რაოდენობა, ერთეული ღირებულება, აღწერილობა და სხვა აუცილებელი მონაცემები განსაზღვრულია დანართი №1-ით, რომელიც წარმოადგენს წინამდებარე ხელშეკრულების განუყოფელ ნაწილსა და ხელმოწერილია მხარეთა უფლებამოსილი წარმომადგენლების მიერ.
1. **მხარეთა უფლება-მოვალეობები**
	1. **გამყიდველი ვალდებულია:**
		1. განახორციელოს დანართ №1–ში მითითებული საქონლის მყიდველისთვის საკუთრებაში გადაცემა წინამდებარე ხელშეკრულებით განსაზღვრული ვადებისა და პირობების შესაბამისად.
		2. საკუთრებაში გადასცეს მყიდველს უფლებრივად უნაკლო საქონელი.
		3. კეთილსინდისიერად და ჯეროვნად შეასრულოს წინამდებარე ხელშეკრულებით გათვალისწინებული ვალდებულებები.
	2. **მყიდველი ვალდებულია:**
		1. მიიღოს/ჩაიბაროს საქონელი წინამდებარე ხელშეკრულების პირობების შესაბამისად.
		2. უზრუნველყოს ობიექტიდან საქონლის გატანა/ტრანსპორტირება საკუთარი ხარჯებით წინამდებარე ხელშეკრულებით განსაზღვრული ვადებისა და პირობების შესაბამისად.
		3. დაუყოვნებლივ აცნობოს გამყიდველს, თუ მისგან დამოუკიდებელი რაიმე მიზეზები და გარემოებები საფრთხეს უქმნის ან შეუქმნის ხელშეკრულებით მასზე დაკისრებული ვალდებულებ(ებ)ის შესრულებას.
		4. კეთილსინდისიერად და ჯეროვნად შეასრულოს წინამდებარე ხელშეკრულებით გათვალისწინებული ვალდებულებები.
		5. მყიდველი აცხადებს და ადასტურებს გამყიდველის წინაშე, რომ:
			1. მას გააჩნია და მოპოვებული აქვს ყველა სახის უფლებამოსილება, იმისათვის, რომ სათანადოდ შეასრულოს წინამდებარე ხელშეკრულებით გათვალისწინებული პირობები/ვალდებულებები.
			2. მისთვის ცნობილია საქონლის ტექნიკურ-ფაქტობრივი მდგომარეობა, მათ შორის და არამხოლოდ საქონელთან დაკავშირებული ყველა დეტალი, არსებული დეფექტების/დაზიანებებისა და ბუნებრივი ცვეთის გათვალისწინებით.
			3. საქონელი სრულად შეესაბამება, აუქციონით, წინამდებარე ხელშეკრულებით, მათ შორის დანართი №1-ითგათვალისწინებულ პირობებს და ხარისხსა.
			4. მას გამყიდველის წინაშე არ გააჩნია ან/და არც მომავალში გაუჩნდება არანაირი სახის პრეტენზია/მოთხონა საქონლის ტექნიკურ-ფაქტობრივ მდგომარეობაზე ან/და მასთან დაკავშირებულ დეტალ(ებ)ზე.
2. **საქონლის გადაცემის სპეციფიკა**
	1. მყიდველი ვალდებულია, არაუგვიანეს მხარეთა მიერ ხელშეკრულების ხელმოწერიდან 5 (ხუთი) სამუშაო დღის ვადაში საკუთარი ხარჯებით უზრუნველყოს საქონლის სრულად ჩაბარება, გატანა და ტრანსპორტირება გამყიდველის შემდეგი მისამართიდან: ქ. თბილისი, მირიან მეფის №85-ში მდებარე საწყობიდან (შემდგომში - **„ობიექტი“**). იმ შემთხვევაში, თუ მყიდველი არ უზრუნველყოფს ზემოაღნიშნულ ვადაში ობიექტიდან საქონლის ჩაბარებას, გატანას და ტრანსპორტირებას საქონლის დაზიანების/განადგურების რისკი გადადის მყიდველზე.
	2. ობიექტიდან მყიდველის მიერ საქონლის ჩაბარების და გატანისთანავე მხარეებს შორის გაფორმდება მიღება-ჩაბარების აქტი.
	3. საქონელი მყიდველის საკუთრებაში გადაცემულად ჩაითვლება მხარეთა მიერ მიღება-ჩაბარების აქტის ხელმოწერის დღიდან.
3. **ნასყიდობის ღირებულება და ანგარიშსწორების წესი**

საქონლის საერთო/ჯამური ღირებულება საქართველოს კანონმდებლობით გათვალისწინებული გადასახადების, მათ შორის დღგ-ს, ჩათვლით შეადგენს [●][●] ლარს (შემდგომში -  **„ნასყიდობის ღირებულება“**), რომელიც მყიდველის მიერ გადახდილია აუქციონის დასრულებიდან 5 (ხუთი) სამუშაო დღის ვადაში.

1. **მხარეთა პასუხისმგებლობა**
	1. წინამდებარე ხელშეკრულებით გათვალისწინებული ვალდებულების არაჯეროვნად შესრულებისთვის ან/და შეუსრულებლობის შემთხვევაში, მხარეები პასუხს აგებენ წინამდებარე ხელშეკრულებით და საქართველოს მოქმედი კანონმდებლობით გათვალისწინებული წესით. ხელშეკრულების დამრღვევმა მხარემ უნდა აუნაზღაუროს მეორე მხარეს დარღვევით მიყენებული ზიანი სრულად.
	2. მყიდველის მიერ ხელშეკრულებით გათვალისწინებული ნებისმიერი ვალდებულებ(ებ)ის (მათ შორის საქონლის ობიექტიდან ჩაბარების/გატანის პირობ(ებ)ის ან/და ვადის) დარღვევის შემთხვევაში, გამყიდველი უფლებამოსილია დააკისროს მყიდველს თითოეული დარღვევისთვის პირგასამტეხლო ნასყიდობის ღირებულების 0.1%-ის ოდენობით დარღვევის ყოველ დღეზე.
	3. გამყიდველის მიერ ხელშეკრულებით გათვალისწინებული ვალდებულებ(ებ)ის დარღვევის შემთხვევაში, მყიდველი უფლებამოსილია დააკისროს გამყიდველს პირგასამტეხლო შეუსრულებელი ვალდებულების ღირებულების 0.1%–ის ოდენობით.
	4. პირგასამტეხლოს გადახდა მოხდება მხარის მოთხოვნიდან 10 (ათი) სამუშაო დღის განმავლობაში, თუ მხარეები სხვა პირობაზე არ შეთანხმდებიან. პირგასამტეხლოს დაკისრება წარმოადგენს მხარის უფლებამოსილებას და არა ვალდებულებას.
	5. პირგასამტეხლოს გადახდა დამრღვევ მხარეს არ ათავისუფლებს ხელშეკრულებით გათვალისწინებული ძირითადი ვალდებულებების შესრულებისაგან.
	6. ყოველგვარი ბუნდოვანების თავიდან არიდების მიზნით, გამყიდველი პასუხს არ აგებს მყიდველისთვის საკუთრებაში გადაცემულ საქონელთან ან/და მასთან დაკავიშირებით.
2. **ფორს-მაჟორი**
	1. ხელშეკრულების რომელიმე მხარის მიერ ხელშეკრულების პირობების შეუსრულებლობა ან არაჯეროვანი შესრულება არ გამოიწვევს მხარის პასუხისმგებლობას, თუ ხელშეკრულების პირობების შეუსრულებლობა ან არაჯეროვანი შესრულება არის ფორს-მაჟორული გარემოების შედეგი, რომლის წინასწარ განჭვრეტა, აცილება ან მასზე ზემოქმედება შეუძლებელი იყო შესაბამისი მხარის ძალისხმევით ხელშეკრულების დადების მომენტისთვის და თუკი ასეთი ფორს-მაჟორული გარემოება შეუძლებელს ხდის ამ ხელშეკრულებით გათვალისწინებული შესაბამისი ვალდებულების შესრულებას.
	2. ამ მუხლის მიზნებისათვის „ფორს-მაჟორი“ ნიშნავს მხარეებისათვის გადაულახავ და მათი კონტროლისაგან დამოუკიდებელ გარემოებებს, რომლებიც არ არის მხარეთა შეცდომებსა და დაუდევრობასთან და რომლებსაც გააჩნია წინასწარ გაუთვალისწინებელი ხასიათი. ასეთი გარემოება შეიძლება გამოწვეული იქნას ომით, სტიქიური მოვლენებით, ეპიდემიით, კარანტინით, საქონლის მიწოდებაზე ემბარგოს დაწესებით და სხვა.
	3. თუ ფორს-მაჟორული გარემოება უშუალოდ იმოქმედებს ხელშკერულებით გათვალისწინებული შესაბამისი ვალდებულების შესრულების ვადაზე, აღნიშნული ვადა მხარეთა დამატებითი შეთანხმებით უნდა გაგრძელდეს ფორს-მაჟორული გარემოების მოქმედების დროის მიხედვით. ამასთან, თუკი ფორს-მაჟორული გარემოებები გაგრძელდა 30 (ოცდაათი) კალენდარულ დღეზე მეტი ვადით, ნებისმიერ მხარეს უფლება აქვს, მეორე მხარისათვის წერილობითი შეტყობინების გაგზავნით შეწყვიტოს წინამდებარე ხელშეკრულება.
	4. მხარემ, რომელსაც შეექმნა ფორს-მაჟორული გარემოება, დაუყოვნებლივ წერილობით უნდა აცნობოს მეორე მხარეს შექმნილი გარემოების, მათი გამომწვევი მიზეზის და მისი სავარაუდო აღმოფხვრის ვადის შესახებ, წინააღმდეგ შემთხვევაში იგი არ თავისუფლდება ხელშეკრულების პირობების სრული ან ნაწილობრივი შეუსრულებლობით გამოწვეული პასუხისმგებლობისგან.
	5. ყოველგვარი ბუნდოვანების თავიდან არიდების მიზნით, მხარეები თანხმდებიან, რომ ახალი კორონა ვირუსი (COVID-19) და მისგან გამომდინარე შედეგები, წინამდებარე ხელშეკრულების მიზნებისთვის, არ წარმოადგენს ფორს-მაჟორულ მდგომარეობას,
3. **ხელშეკრულების მოქმედების ვადა და პირობები**
	1. წინამდებარე ხელშეკრულება ძალაში შედის მხარეთა მიერ მისი ხელმოწერისთანავე და მოქმედებს წინამდებარე ხელშეკრულებით გათვალისწინებული ვალდებულებების სრულად შესრულებამდე.
	2. წინამდებარე ხელშეკრულება შეიძლება ვადაზე ადრე შეწყდეს.
		1. მხარეთა წერილობითი შეთანხმებით ნებისმიერ დროს;
		2. ერთ-ერთი მხარის მიერ ცალმხრივად, თუ მეორე მხარე არღვევს წინამდებარე ხელშეკრულებით ნაკისრ ვალდებულებებს, რაც არ იქნა გამოსწორებული შესაბამისი მხარის მიერ განსაზღვრულ დამატებით გონივრულ ვადაში;
		3. მოქმედი კანონმდებლობით გათვალისწინებულ სხვა შემთხვევებში;
		4. ხელშეკრულების 6.3. მუხლით გათვალისწინებულ შემთხვევაში.
	3. მყიდველის მიერ ხელშეკრულების ცალმხრივად (გარდა გამყიდველის მხრიდან ხელშეკრულების პირობების დარღვევის საფუძვლით) შეწყვეტის ან მყიდველის მხრიდან ხელშეკრულებით გათვალისწინებული ვალდებულ(ებ)ის დარღვევის გამო ხელშეკრულების შეწყვეტის შემთხვევაში, მყიდველის მიერ აუქციონში მონაწილეობის მისაღებად გადახდილი საგარანტიო თანხა არ ექვემდებარება მისთვის დაბრუნებას და ირიცხება გამყიდველის ანგარიშზე, დამატებით, მყიდველი ვალდებულია აუნაზღაუროს გამყიდველს აუქციონის ჩატარებასთან დაკავშირებული ხარჯები და მიყენებული ზიანი სრულად.
4. **მარეგულირებელი კანონმდებლობა**
	1. წინამდებარე ხელშეკრულება რეგულირდება და განიმარტება საქართველოს მოქმედი კანონმდებლობის შესაბამისად.
	2. ამ ხელშეკრულებასთან, ან/და მის ინტერპრეტაციასთან დაკავშირებული ნებისმიერი დავა ან/და უთანხმოება გადაწყდება მხარეებს შორის მოლაპარაკების გზით.
	3. იმ შემთხვევაში, თუ ხელშეკრულებასთან, ან/და მის ინტერპრეტაციასთან დაკავშირებული დავის ან/და უთანხმოების გადაწყვეტა ვერ მოხდება მოლაპარაკების გზით, ნებისმიერი მხარე უფლებამოსილია მიმართოს საქართველოს საერთო სასამართლოებს, საქართველოს მოქმედი კანონმდებლობის შესაბამისად.
5. **კონფიდენციალურობა**
	1. მყიდველი ვალდებულია წინამდებარე ხელშეკრულების მოქმედების პერიოდში და მისი მოქმედების დასრულების ან შეწყვეტის შემდეგ რაიმე ვადის შეზღუდვის გარეშე (განურჩევლად დასრულების თუ შეწყვეტის მიზეზისა), კონფიდენციალურად შეინახოს ინფორმაცია/დოკუმენტაცია წინამდებარე ხელშეკრულების პირობების შესახებ, აგრეთვე ამ ხელშეკრულების მეშვეობით მიღებული თუ დამუშავებული ინფორმაცია/დოკუმენტაცია და არანაირი ფორმით არ გაუმჟღავნონ ეს ინფორმაცია მესამე პირებს, გარდა იმ შემთხვევისა, თუკი ამაზე აშკარა წერილობითი ნებართვა გააჩნია გამყიდველისგან.
	2. მყიდველი ვალდებულია სრული მოცულობით აუნაზღაუროს გამყიდველს ნებისმიერი ზიანი (მორალური ზიანის ჩათვლით), რომელიც მიადგება გამყიდველს წინამდებარე მუხლით გათვალისწინებული ვალდებულების დარღვევის გამო.
6. **ზოგადი დებულებები**
	1. ხელშეკრულებაში ცვლილებებისა და დამატებების შეტანა დასაშვებია მხოლოდ წერილობითი სახით, მხარეთა ურთიერთშეთანხმების საფუძველზე.
	2. წინამდებარე ხელშეკრულება გაფორმებულად ითვლება მხარეთა მიერ მათი ხელმოწერისა და დასკანერებული ვერსიის მეორე მხარისათვის ელექტრონული ფოსტის მისამართზე გაგზავნით, ხოლო პირველივე შესაძლებლობისთანავე მხარეები უზრუნველყოფენ ხელმოწერილი დედნების ერთმანეთის მისამართზე გაგზავნას.
	3. ხელშეკრულება შედგენილია ქართულად 2 (ორი) თანაბარი იურიდიული ძალის მქონე ეგზემპლარად და ინახება მხარეებთან.
	4. ხელშეკრულებასთან დაკავშირებული ის ურთიერთობები, რომლებიც არ რეგულირდება წინამდებარე ხელშეკრულებით, დარეგულირდება საქართველოს მოქმედი კანონმდებლობის შესაბამისად.
	5. წინამდებარე ხელშეკრულების რომელიმე დებულების ბათილობა არ იწვევს მთლიანად ხელშეკრულების ბათილობას. ბათილი დებულების ნაცვლად გამოიყენება იმგვარი დებულება, რომლითაც უფრო ადვილად მიიღწევა ამ ხელშეკრულებით გათვალისწინებული მიზანი.
	6. ამ ხელშეკრულების გაფორმებამდე მხარეთა შორის არსებული ნებისმიერი ზეპირი თუ წერილობითი შეთანხმება კარგავს იურიდიულ ძალას და ყველა ურთიერთობა რეგულირდება ამ ხელშეკრულებით.
	7. მხარეები არსებითად ეთანხმებიან ხელშეკრულების პირობებს და ყოველივე ზემოთქმულის დასტურად გააფორმეს წინამდებარე ხელშეკრულება საქართველოს კანონმდებლობის შესაბამისად, ამ დოკუმენტის თავში მითითებულ დღეს და წელს.
	8. მხარეები ვალდებულნი არიან წერილობითი ფორმით აცნობონ ერთმანეთს იმ ცვლილებების შესახებ, რომლებიც ეხება მხარეთა რეკვიზიტებს. იმ შემთხვევაში, თუ რომელიმე მხარემ არ აცნობა მეორე მხარეს ამგვარი ცვლილებების შესახებ, იგი პასუხისმგებელია ამგვარი ქმედებით გამოწვეულ ზიანზე.
	9. მხარეთა შორის ნებისმიერი კომუნიკაცია შესაძლებელია განხორციელდეს, როგორც ხელშეკრულებაში მითითებულ მისამართებზე წერილობითი შეტყობინების გაგზავნით, ისე ელექტრონული ფოსტის მეშვეობით.
7. **მხარეთა რეკვიზიტები**

|  |  |
| --- | --- |
| **მყიდველი** | **გამყიდველი** |
| [●] | შპს „ავიატორ“ |
| [●].:  | ს.ნ.: 405076304 |
| ფაქტობრივი მისამართი:  | ფაქტობრივი მისამართი: ქ.თბილისი, გ.ჩუბინაშვილის ქუჩა №55 |
| ელ. ფოსტა:  | ელ. ფოსტა: r.pataraia@adjarabet.com n.jobava@adjarabet.com |
| საბანკო რეკვიზიტები:  | საბანკო რეკვიზიტები: სს „საქართველოს ბანკი“GE58BG0000000907679400 |
| ხელმომწერი პირი:  | ხელმომწერი პირი: არჩილ კახიძე |

**დანართი №1**